0592.xml
وزیراعظم محمد نواز شریف جنرل اسمبلی کے 69 ویں اجلاس میں شرکت کے بعد وطن واپس روانہ ہوگئے وزیراعظم نے جنرل اسمبلی سے خطاب میں امن کیلئے پاکستان کے عزم خوشحالی اور امید کا بھرپور پیغام دیا سیکرٹری خارجہ اعزازچوہدری کی صحافیوں سے گفتگو
نیویارک ۔ 27ستمبر (اے پی پی) وزیراعظم محمد نواز شریف اقوام متحدہ کی جنرل اسمبلی کے 69 ویں اجلاس میں شرکت کے بعد وطن واپس روانہ ہوگئے۔ اقوام متحدہ کی جنرل اسمبلی سے اپنے بھرپور خطاب میں انہوں نے مسئلہ کشمیر پر پاکستان کا موقف پیش کرنے کے علاوہ عالمی اور علاقائی مسائل پر سیر حاصل گفتگو کی۔ دورے کے دوران وزیراعظم نے عالمی رہنماؤں سے دوطرفہ امور پر تبادلہ خیال کیا۔ انہوں نے امریکہ کے نائب صدر جوبائیڈن سے بھی ملاقات کی۔ سیکرٹری خارجہ اعزاز احمد چوہدری نے صحافیوں کو بتایا کہ وزیراعظم نواز شریف نے جنرل اسمبلی سے خطاب میں امن کیلئے پاکستان کے عزم خوشحالی اور امید کا بھرپور پیغام دیا۔ علاقائی امن کے اپنے تصور کیلئے انہوں نے دیرینہ تصفیہ طلب مسئلہ کشمیر پر اقوام متحدہ کی قراردادوں پر عملدرآمد پر زور دیا۔ امریکی نائب صدر اور دیگر عالمی رہنماؤں سے وزیراعظم کی ملاقاتوں کے حوالے سے سیکرٹری خارجہ نے کہا کہ انہوں نے واضح کیا کہ اگست میں ہونے والے پاک بھارت مذاکرات سے بھارت نے انکار کیا اور اب یہ بھارت پر ہے کہ وہ امن مذاکراتی عمل بحال کرے۔
APP
27.09.14
0592p.xml
نواز شریف نیویارک سے وطن واپس روانہ ،لندن پہنچ گئے
نیویارک ،لندن(اے پی پی)وزیراعظم نواز شریف اقوام متحدہ کی جنرل اسمبلی کے 69ویں اجلاس میں شرکت کت بعد وطن واپس روانہ ہو گئے ہیں اور پہلے مرحلے میں برطانیہ میں اپنی رہائش گاہ پہنچ گئے ہیں ۔سیکرٹری خارجہ اعزاز احمد چودھری نے نیویارک میں صحافیوں کو بریفنگ میں بتایا کہ وزیراعظم نے اقوام متحدہ میں پاکستان کا موقف بھرپور انداز میں پیش کیا ،مسئلہ کشمیر پر پوری قوم متحد ہے پاکستان بھارت کے ساتھ برابری کے بنیاد پر تعلقات چاہتا ہے،پاکستان عالمی امن کیلئے کو ششیں جاری رکھے گا،بھارت کی ناراضی کی پروا نہیں ،آپریشن ضرب عضب کسی خواہش پر نہیں قومی مفاد میں کیا۔
daily_waqt
28.09.14